СТАНИЦЕ ЗА СНАБДЕВАЊЕ ПРЕВОЗНИХ СРЕДСТАВА НА КОЈИМА СЕ ОБАВЉА ТРГОВИНА МОТОРНИМ И ДРУГИМ ГОРИВИМА

Законски оквир:

Уредба о мониторингу квалитета деривата нафте и биогорива "Службени гласник РС", бр. 97 од 28. новембра 2015, 5. од 25. јануара 2017, 8 од 3. фебруара 2017 - исправка

Члан 14a

Енергетски субјект који отпочиње обављање енергетске делатности трговине моторним и другим горивима на станицама за снабдевање превозних средстава дужан je да податке y вези са енергетским објектима који ce користе за обављање енергетске делатности достави министарству надлежном за послове трговине на Обрасцу O-l – Пријава трговине моторним и другим горивима на станицама за снабдевање превозних средстава, који je одштампан уз ову уредбу и чини њен саставни део, y року од седам дана од почетка обављања енергетске делатности.

Енергетски субјект који обавља енергетску делатност трговине моторним и другим горивима на станицама за снабдевање превозних средстава дужан je, y случају промена y вези са енергетским објектима који ce користе за обављање енергетске делатности, да достави нове податке министарству надлежном за послове трговине y року од 15 дана од дана наступања промене, на обрасцу из става 1. овог члана.

\*Службени гласник РС, број 5/2017

**Члан 9.**

**Енергетски субјект који обавља енергетску делатност трговине моторним и другим горивима на станицама за снабдевање превозних средстава дужан je да податке** из члана 3. **ове уредбе достави y року од 15 дана од дана ступања на снагу ове уредбе.**

\*Службени гласник РС, број 8/2017

Члан 19.

Тржишни инспектор је овлашћен да у вршењу надзора:

1) решењем привремено забрани стављање у промет на тржиште Републике Србије деривата нафте и биогорива за које је утврђено одступање параметара квалитета, као и да спроведе додатне мере и осигура да се ограничење или забрана поштује пломбирањем резервоара и точионих апарата који су повезани са резервоаром;

2) решењем одреди повлачење или опозивање деривата нафте и биогорива за које је утврђено одступање параметара квалитета;

3) на писани захтев енергетског субјекта закључком одреди поступање са дeриватом нафте и биогоривом за које је утврђено одступање параметара квалитета уз поштовање начела сразмерности;

4) на писани захтев енергетског субјекта, који је поднет у року од највише 15 дана од дана пријема обавештења тржишне инспекције о утврђеном одступању параметара квалитета, одреди испитивање арбитражног узорка који се налази код тржишног инспектора;

5) решењем привремено забрани обављање енергетске делатности на енергетском објекту, y случају да нису достављени подаци на обрасцу из члана 14a ове уредбе.

\*Службени гласник РС, број 5/2017

Члан 22.

Новчаном казном од 100.000 до 500.000 динара казниће ce за прекршај енергетски субјект – правно лице, ако не достави податке y складу са чланом 14a ове уредбе.

Новчаном казном од 50.000 до 150.000 динара казниће ce одговорно лице y енергетском субјекту – правном лицу за прекршај из става 1. овог члана.

Новчаном казном од 10.000 до 500.000 динара казниће ce за прекршај енергетски субјект – предузетник, ако не достави податке y складу са чланом 14a ове уредбе.

Новчаном казном од 10.000 до 500.000 динара казниће се за прекршај енергетски субјект – предузетник, ако не изврши уплату трошкова у складу са чланом 13. став 1. или чланом 14. ове уредбе.

Новчаном казном од 10.000 до 500.000 динара казниће се за прекршај енергетски субјект – предузетник који је ставио у промет дериват нафте и биогориво за који је утврђено одступање параметара квалитета, супротно члану 4. став 2. ове уредбе.

За прекршаје из овог члана енергетском субјекту – правном лицу и енергетском субјекту – предузетнику може ce изрећи заштитна мера забране вршења одређених делатности y трајању од шест месеци до три године.

\*Службени гласник РС, број 5/2017

У прилогу се налази табеларни приказ достављених података о енергетским објектима-бензинским станицама на Обрасцу O-l – Пријава трговине моторним и другим горивима на станицама за снабдевање превозних средстава.

Пријаве и достављање података се може вршити преко службене мејл адресе kontroladerivata@mtt.gov.rs, телефон: 011 3110470.

Ажурирање достављених података вршиће се на 15 дана.